Meetings – Workshops – History of Disease, Disability & Medicine in Medieval Europe
Catégorie : Meetings – Workshops Pastoor, medepligtiges dán verhoor oor mensehandel | Maroela Media
Die Nigeriese pastoor en die twee vroue wat daarvan beskuldig word dat hulle hom glo gehelp het om meisies vir mensehandel en seksuele misbruik te werf het Donderdag in die Port Elizabeth-hooggeregshof vir ŉ voorverhoor verskyn.
Timothy Omotoso (58), wat op 20 April verlede jaar in hegtenis geneem is op aanklagte van mensehandel, het glo kerke in Port Elizabeth, Kaapstad, Johannesburg en die Verenigde Koninkryk bestuur, en het na bewering meer as 30 meisies en vroue van verskeie takke van dié kerke na ŉ huis in Umhlanga, KwaZulu-Natal, geneem waar hy hulle glo seksueel misbruik het.
Lusanda Solani (36) van Durban en Zukiswa Sitho (28) van Port Elizabeth het reeds skuld ontken op aanklagte wat mensehandel en seksuele misbruik insluit. Solani en Sitho het glo die meisies van reg oor die land gewerf en hul bewegings gemonitor in die huise waar hulle aangehou is.
Al drie beskuldigdes word verteenwoordig deur Peter Daubermann. Die openbare galery was Donderdag volgepak en ŉ sterk polisieteenwoordigheid het geheers. Groepe ondersteuners van die pastoor het buite die hof byeengekom en gesing en hom geloof.
Regter Dayalin Chetty het aangetoon dat al die partye gereed is om met die verhoor te begin. Die verhoor sal na verwagting 8 Oktober voortgaan.
Omotoso se aansoeke om borgtog is op twee vorige geleenthede van die hand gewys aangesien hy as ŉ vlugrisiko bestempel is.
Selfde regter wat vir Panayo tronk toe gestuur het en selfde advokaat wat vir sy 2 helpers probeer verdedig het. Gaan dit dieslfde patroon volg?
Jy is fyn oplettend en lees met meer aandag as die meeste van ons Robert. Goeie geheue ook.
So jammer dat die verwysing “pastoor” gebruik moet word. Die feit dat dit ‘n sogenaamde pastoor is word God se kerk in die proses bevraagteken, niemand neem in ag dat enige iemand wat met ‘n Bybel in sy hand staan deesdae pastoor genoem word nie. ‘n Pastoor wat hierdie dade doen is noodwendig ‘n onnosele leek en maak misbruik van die naam.
Skandelike gedrag vir ‘n man wat vertroue moet inboesem en nie meisies misbruik nie. Ontvoering; mensehandel; verkragting. Sies man. Jy moet jou kop laat sak en nie so rustig daar staan en maak of botter nie in jou mond sal smelt nie.
Hou hom toegesluit. Die bewyse is mos daar. Maak ‘n voorbeeld van hierdie onwettige mens wat na hartelus Suid-Afrikaanse mense se lewens verniel. Hoop elke familielid van die meisies maak ‘n saak teen hom.
Hoop die Regter sluit die hele spul vir ewig toe.
Jip, die preachers met die blink motors. As ek n blink motor sien met sulke donker venster tints kan ek nie help om eerste te dink dis n krimineel nie. Preachers, parlements lid, raadslid of munisipale betuur of hul kinders, tendtrepaneur, cash in transit rower, student loan receiver, drug lord, bende lid, high jacker, en die lys gaan aan. Ergste is die mense dink hulle dra soveel by tot die beter van die mensdom.
Die bybel sê dat jy aan jou werke geken sal word. Dat mense hom nog ondersteun slaan my dronk.